Diari Oficial de la Generalitat Valenciana


Sumari del DOGV 4143, del 07-12-2001 (2001/11047)

Informació pública del programa d'actuació integrada de les unitats d'execució números 20 i 21, del vigent Pla General d'Ordenació Urbana, de l'Ajuntament de Sagunt.
---------------------------------------------------------------------------------------------------------------------------------------------------------------------

### Dades del document

Número de DOGV
:   4143

Data del DOGV
:   07-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11458


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada de les unitats d'execució números 20 i 21, del vigent Pla General d'Ordenació Urbana, de l'Ajuntament de Sagunt. [2001/Q11513]
  
Mitjançant aquest edicte es fa saber que l'alcalde president, en virtut de les atribucions que li confereix la legislació vigent, ha dictat, amb data 6 de novembre de 2001, la següent resolució de l'Alcaldia:
  
Informació pública del programa d'actuació integrada de les unitats d'execució números 20 i 21 del vigent Pla General d'Ordenació Urbana. Expedient número 35/2000.
  
Vist número 1. Que en data 28 de juny de 2000, registre d'entrada 9301, el senyor Diego Cuadrado Gil, en nom de Construcciones Decur, SL, presenta una proposta de programa d'actuació integrada de les unitats d'execució números 20 i 21 constitutiva d'avantprojecte d'urbanització i projectes elèctrics.
  
Vist número 2. Que en data 12 de juliol de 2000, registre d'entrada 10615 i 10484, se sol·licita un informe sobre les cèdules d'urbanització per a ambdues unitats.
  
Vist número 3. Que l'Oficina Tècnica d'Urbanisme, en data 26 d'octubre de 2000, informa:
  
Es completa la proposta de l'alternativa tècnica del programa d'actuació integrada presentada anteriorment amb els documents següents:
  
- Avantprojecte d'urbanització de la unitat UE-20.
  
- Avantprojecte d'urbanització de la unitat UE-21.
  
1. Avantprojecte d'urbanització UE-21.
  
El disseny s'ajusta al que estableix el Pla General.
  
Pel que fa a la qualitat i adequació dels materials, l'informe sobre aquest criteri es basarà en allò que dictaminen les oficines supervisores de projectes.
  
2. El disseny s'ajusta al que estableix el Pla General.
  
Tanmateix, cal manifestar que aquesta Oficina Tècnica d'Urbanisme, per indicació de la Direcció de Secció està redactant un estudi de detall a l'illa limítrofa que amplia tres metres l'ample del carrer del Cap de Sant Martí, cosa que ocasionarà una col·lisió amb l'alineació prevista en aquest programa.
  
Pel que fa a la qualitat i l'adequació dels materials, l'informe sobre aquest criteri es basarà en el que determinen les oficines supervisores de projectes.
  
Vist número 4. Que en data 29 de gener de 2001, es remet una còpia a l'urbanitzador dels informes emesos per la Unitat de Manteniment, supervisió de l'obra urbanitzadora, que fa referència a les unitats d'execució abans esmentades.
  
Vist número 5. Que en l'escrit de data 22 de febrer de 2001, es presenta la documentació per a completar l'expedient que consisteix en avantprojecte d'urbanització per a la UA-20 i avantprojecte d'urbanització per a la UA-21.
  
Vist número 6. Que amb data 6 de febrer de 2001, es presenta l'annex al avantprojecte d'electrificació de la unitat d'execució número 20.
  
Vist número 7. Que amb data 28 de febrer de 2001, s'informa per l'enginyer tècnic industrial, la documentació abans esmentada.
  
«Una vegada examinat l'annex a l'avantprojecte d'urbanització indicat més amunt, amb data d'entrada en aquest ajuntament 6 de febrer de 2001, us informe: que les deficiències indicades en informes anteriors es consideren esmenades per la qual cosa s'emet un informe favorable a aquest avantprojecte.
  
Igualment us indique que una vegada finalitzades les obres haureu de sol·licitar a l'agent urbanitzador que presente en aquest departament la documentació següent:
  
Butlletí de la instal·lació elèctrica de l'enllumenat diligenciat com cal pels Serveis Territorials d'Indústria i Energia.
  
Certificats amb les modificacions que puguen sorgir durant l'obra en què es reflectisquen les instal·lacions definitives, per a coneixement d'aquest departament.
  
Petició, imprés d'instal·lacions d'enllaç i documentació acreditativa que aquest ajuntament està en condicions de realitzar la contractació de les instal·lacions d'enllumenat públic en nom seu.
  
Còpia dels certificats i autoritzacions de les instal·lacions de subministrament d'energia elèctrica (centres de transformació, xarxes de baixa i mitjana tensió)».
  
No consta l'informe del tècnic municipal, que faça referència a les determinacions d'electrificació a l'avantprojecte de la unitat d'execució número 21, motiu pel qual les concrecions que es recullen al projecte d'urbanització per part del tècnic municipal, en el seu dia, seran vinculants.
  
Vist número 8. Que en data 25 d'abril de 2001, es presenta:
  
- Avantprojecte d'urbanització de la UA-21, reformat.
  
- Estudi de detall de l'illa M.21.
  
- Avantprojecte d'urbanització de la UA-20, reformat.
  
- Estudi de detall de l'illa M.20.
  
Vist número 9. Que en data 18 de juny de 2001, es presenta:
  
- Estudi de detall reformat de la UA-20.
  
- Estudi de detall reformat de la UA-21.
  
Vist número 10. Que en data 19 de juny de 2001, l'Oficina Tècnica d'Urbanisme informa:
  
Es redacten sengles estudis de detall per a les illes situades a ambdós costats de la prolongació del carrer de l'Illa de Còrsega, que formen part de les unitats UE-20 i 21, qualificades com a A.3 al Pla General d'Ordenació Urbana. Pel fet de tenir objectius distints s'informen separadament.
  
Estudi de detall UE-20:
  
Es redacta a causa de la minva superficial patida en romandre afectada l'única illa per la nova alineació del carrer del Cap de Sant Martí. L'aprofitament es manté, amb l'augment de les plantes màximes per a desenvolupar adequadament l'edificabilitat patrimonialitzable.
  
Pel que fa a l'aprofitament sota rasant, s'augmenta la capacitat i s'estén en una superfície equivalent a la minva de 129 metres quadrats.
  
En concret:
  
Nombre de plantes: passa de IV + aprofitament sobre cornisa ... a V + aprofitament sobre cornisa.
  
Superfície aprofitable en subsòl: augmenta el perímetre de l'illa en 129 metres quadrats, i roman en 964 metres quadrats.
  
S'aprecia:
  
Els promotors es basen en els continguts de l'estudi de detall que afecta l'illa veïna, on s'ha autoritzat l'augment d'una planta real (PB+III+aprofitament sobre cornisa = PB+IV) així com l'ocupació de l'espai lliure que dóna al carrer de l'Illa de Còrsega, a més a més de recents interpretacions sobre aquest mateix assumpte en una altra illa propera.
  
Atesa l'existència d'un futur edifici de V plantes conseqüència de l'estudi de detall esmentat, en continuïtat amb l'immoble objecte d'aquest projecte, entenem raonable aplicar la mateixa tolerància de V plantes, més aprofitament sobre cornisa, amb les limitacions que sobre aquest estableix l'article 97 de les normes urbanístiques del Pla General.
  
Pel que fa a l'aprofitament al subsòl, per tal de facilitar el compliment de la reserva, es considera adequat incrementar la superfície que resulte en els 129 metres 12 de minva, que es poden disposar en la forma que convinga millor, en compliment de l'article 8 de les normes urbanístiques.
  
Estudi de detall UE-21:
  
Es redacta amb la finalitat de disposar un porxo perimetral en la totalitat de l'illa.
  
S'aprecia:
  
Tot i que al nostre parer la normativa del pla és suficient en l'apartat Z.3 per a una aplicació directa, s'ha preferit utilitzar la figura de l'estudi de detall. Per la nostra part no es veu cap inconvenient.
  
Vist número 11. Que en data 10 d'octubre de 2001, la Unitat de Manteniment informa de l'avantprojecte d'urbanització de les unitats d'execució números 20 i 21, de la manera següent:
  
Una vegada examinats els avantprojectes d'urbanització indicats més amunt, amb data d'entrada en aquest ajuntament el passat dia 25 d'abril de 2001, us informe que les deficiències indicades en informes previs d'aquest departament, han sigut, en general, esmenades, si bé caldrà tenir en compte les següents consideracions per a la redacció del projecte d'execució.
  
Així mateix, i per tal de normalitzar materials i solucions constructives que cal utilitzar, s'adjunta l'annex de normalització amb la finalitat que el projecte d'execució reculla els criteris constructius que empra aquest ajuntament.
  
Proveïment d'aigua.
  
- S'haurà de justificar el dimensionat de la instal·lació mitjançant els càlculs oportuns.
  
- Proposem l'eliminació de la connexió proposada a la xarxa que hi ha del carrer del Riu Túria, davant el carrer del Riu Minyo. Per un altre costat proposem connectar la xarxa proposada a la que hi ha al carrer del Cap de Sant Martí (en lloc de finalitzar en tap). El tap proposat com a final de xarxa al límit nord-oest hauria d'anar precedit per una vàlvula.
  
Clavegueram.
  
- Les connexions de sanejament que corresponen a l'illa oest, es faran a un col·lector que hi ha de limitada capacitat. Entenem que caldria plantejar-se un ramal des de l'extrem nord-oest de la unitat fins a la cruïlla del carrer de l'Illa de Còrsega amb la del Riu Túria.
  
- Per als càlculs de la xarxa d'aigües pluvials s'haurà adoptar una intensitat de pluja de 147,6 mm/h o bé considerar la intensitat que resulte de l'estimació dels temps de concentració de la conca considerada (període de retorn de 25 anys).
  
- S'han de preveure entroncaments de les edificacions a la xarxa d'aigües pluvials, en el mateix sentit, proposem que les connexions dels ramals 6-7 i 4-5 es facen a un nou pou anterior al P.19, proper als pous 5 i 7.
  
- Proposem que el pou 8 se situe a la cantonada de la unitat i el 6 davant el carrer del Cap de Formentor.
  
- En vistes a la redacció del projecte proposem que es considere l'aportament d'aigües pluvials i residuals de les unitats 16, 17, 18 per al dimensionat dels col·lectors de la unitat 20.
  
Jardineria, reg i equipament urbà.
  
En la redacció del projecte d'execució s'haurà d'aportar la definició de les espècies considerades i detalls constructius de la xarxa de reg i equipament urbà. S'haurà d'aportar definició i detalls constructius de les diferents unitats d'obra.
  
Urbanització.
  
En la documentació de projecte s'hauria d'aportar una major informació a nivell de rasants i detalls constructius.
  
Consideració escassa de la dotació de jocs infantils.
  
Proposem que es continue l'alineació del poblament d'arbres a la ronda.
  
Proposem, a petició del Departament de Trànsit, que es dote els aparcaments de proteccions als extrems. Així mateix, en els plànols de trànsit de l'avantprojecte presentat, s'han incorporat unes notes relatives a senyalització que cal incorporar a la redacció del projecte d'execució.
  
Entenem que el projecte hauria de recollir solucions constructives de la cruïlla del carrer de l'Illa de Còrsega amb la Ronda, a nivell de vessament d'aigües superficials i funcionalitat de trànsit.
  
El projecte haurà de recollir mesures d'integració per al CT.
  
Annex. Normalització de solucions constructives:
  
Aigua potable:
  
Les canonades de proveïment d'aigua hauran de ser de polietilè d'alta densitat PE-100, de pressió nominal 10 atm., i unió entre tubs mitjançant soldadura màxima.
  
Les canonades romandran recobertes amb arena fins a 30 centímetres per damunt de la generatriu superior, i s'instal·larà a més a més una cinta indicadora per a aquest tipus de canonades, a uns 25 centímetres per damunt de la generatriu superior.
  
Les vàlvules de tall de la xarxa general de proveïment situades a la vorera romandran soterrades, i disposaran d'una trapa de fosa per a la manipulació. Les situades a la calçada s'allotjaran en arquetes de dimensions adients, en funció del nombre de vàlvules que romanen ubicades a l'arqueta, i disposaran d'una tapa de registre de diàmetre de 60 centímetres, a més d'un trapa per cada vàlvula. El marc i tapa de registre de 60 centímetres seran de fosa dúctil, classe D-400, segons UNE-EN 124, amb junta elàstica per a absorbir vibracions i llegenda que les identifique com a pertanyents a la xarxa de proveïment.
  
Els entroncaments disposaran d'una vàlvula de comporta de tancament elàstic.
  
Els collarets dels entroncaments d'aigua seran de fosa dúctil amb protecció epoxy, d'ample especial per a canonada de polietilè.
  
Els hidrants de protecció contra incendis compliran la norma UNE 23-407-90.
  
Sanejament:
  
Les canonades de PVC que cal utilitzar tindran una rigidesa circumferencial de 8 KN/m2.
  
Les canonades romandran totalment recobertes de formigó HM-10, com a mínim fins a 15 centímetres per damunt de la generatriu superior.
  
Els pous de registre de la xarxa general tindran un diàmetre interior mínim de 80 centímetres i disposaran de marc i tapa de registre de fosa dúctil d'un diàmetre de 60 centímetres classe D-400 segons UNE-EN 124, amb junta elàstica per a absorbir vibracions.
  
Les tapes de registre de les arquetes sifòniques seran de fosa dúctil, classe B-125 segons UNE-EN 124, tret de les entrades de garatges on s'utilitzaran C-250.
  
Els desguassos tindran reixeta articulada de fosa dúctil, classe C-250 (aproximadament 700 x 360 mm), amb entroncaments de PVC D-250.
  
Jardineria:
  
Els comptadors d'aigua per a la xarxa de reg seran de classe C, i estaran allotjats en casetes de dimensions adequades, amb les corresponents vàlvules de tall i retenció.
  
Les conduccions de reg sota paviment s'executaran amb una funda de PVC160.
  
Urbanització:
  
La vorada de la calçada serà de format 14/17 x 28 x 100 bicapa.
  
Les papereres seran de tipus impermeable al vent.
  
Vist número 12. Que en data 31 d'octubre de 2001, l'Oficina Tècnica d'Urbanisme informa:
  
En relació a la sol·licitud de cèdula d'urbanització per al programa d'actuació integrada de les unitats d'execució UE-20 i 21 es fa constar que, d'acord amb el que s'estableix en la Llei Reguladora de l'Activitat Urbanística (articles 31.2 i 33.8), se'n fa innecessària l'expedició.
  
No hi ha organismes afectats per l'execució del programa.
  
Atés que l'article 46.3 de la llei estableix que els programes d'actuació integrada, s'hauran de sotmetre al tràmit d'informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana, amb l'advertiment de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, caldrà remetre un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.
  
S'hi podran presentar alternatives tècniques i al·legacions durant 20 dies, comptadors des de l'última publicació de l'edicte. Qualsevol persona interessada podrà comparéixer a l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si escau, al·legacions o alternatives tècniques dins del termini indicat al paràgraf anterior i en els termes que estableix el punt 4 de l'article 46 de la Llei Reguladora de l'Activitat Urbanística. Per una altra part es fa saber, que durant el període de cinc dies, comptadors des del venciment del termini anterior, podran presentar-se les propostes juridicoeconòmiques; si no és que durant els 10 dies d'informació pública alguna persona es compromet a presentar una alternativa tècnica substancialment distinta a la inicial. En aquest cas la pròrroga se farà constar a l'expedient, i s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques es farà a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant aquest període, podran associar-se tot unint-ne les proposicions.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública, en els termes, forma i terminis que es recullen en l'anterior atés; el programa d'actuació integrada de les unitats d'execució números 20 i 21, comprensius d'avantprojectes d'urbanització, i estudis de detall reformats, dels quals formen part les precisions recollides en els distints informes emesos pels serveis tècnics municipals i que literalment es recullen en aquesta resolució.
  
Segon
  
Remetre un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.